**Ministru kabineta rīkojuma projekta „Par valsts meža zemes nodošanu Viļānu novada pašvaldības īpašumā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atļaut Zemkopības ministrijai nodot bez atlīdzības Viļānu novada pašvaldības īpašumā valsts nekustamo īpašumu „Kapsēta” (kadastra Nr.7898 007 0030) – valsts meža zemi – zemes vienību (zemes vienības kadastra apzīmējums 7898 007 0028) 0,5306 ha platībā, Viļānu pagastā, Viļānu novadā, lai to izmantotu kapsētas paplašināšanai. Projekts stāsies spēkā pēc tā parakstīšanas. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Meža likuma 44. panta ceturtās daļas 2. punkta „b” apakšpunkts, Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa un 43. pants un likuma „Par pašvaldībām” 15. panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atsavināšanas likuma 43. pantā noteikts, ka atļauju atsavināt valsts nekustamo īpašumu bez atlīdzības dod Ministru kabinets, pieņemot par to attiecīgu lēmumu.Savukārt no Atsavināšanas likuma 42. panta pirmās daļas izriet, ka valsts nekustamo īpašumu atvasinātas publiskas personas īpašumā var nodot bez atlīdzības, vienlaikus reglamentējot, ka Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kuru atvasinātas publiskas personas funkciju vai deleģēta pārvaldes uzdevuma veikšanai tiek nodots nekustamais īpašums. Saskaņā ar Meža likuma 44. panta ceturtās daļas 2. punkta „b” apakšpunktu zemesgrāmatā ierakstītās valsts meža zemes atsavināšanu var atļaut ar ikreizēju Ministru kabineta rīkojumu, ja valsts meža zeme nepieciešama likumā „Par pašvaldībām” noteikto pašvaldības autonomo funkciju veikšanai, tostarp kapsētu izveidošanai vai paplašināšanai. Minētā pašvaldības autonomā funkcija atbilst likuma „Par pašvaldībām” 15. panta pirmās daļas 2. punktam, kurā noteikts, ka pašvaldību autonomajās funkcijās ietilpst savas administratīvās teritorijas labiekārtošanas un sanitārās tīrības nodrošināšana, tostarp kapsētu un beigto dzīvnieku apbedīšanas vietu izveidošana un uzturēšana.Atbilstoši Meža likuma 44. panta piektajai daļai Ministru kabinets nosaka kārtību, kādā valsts meža zeme atsavināma šā panta ceturtās daļas 2. punktā minēto pašvaldības autonomo funkciju veikšanai. Kārtību, kādā valsts meža zeme atsavināma, reglamentē Ministru kabineta 2006. gada 19. septembra noteikumi Nr.776 „Valsts meža zemes atsavināšanas kārtība” (turpmāk – noteikumi Nr.776).Noteikumu Nr.776 13.punkts paredz, ka pēc zemesgrāmatas apliecības un meža inventarizācijas materiālu un mežaudzes vērtības saņemšanas Zemkopības ministrija sagatavo rīkojuma projektu par valsts meža zemes atsavināšanu.Zemkopības ministrija atbilstoši noteikumiem Nr.776 izvērtēja Viļānu novada pašvaldības iesniegtos dokumentus valsts meža zemes atsavināšanai.Viļānu novada pašvaldība ar 2014. gada 3. februāra vēstuli Nr. 1.3.6/231 lūdza akciju sabiedrību “Latvijas valsts meži” sakarā ar vietu trūkumu Viļānu kapsētā rast iespēju nodot Viļānu novada pašvaldībai zemes vienības ar kadastra apzīmējumu 7898 007 0002 daļu 0,8 ha platībā Viļānu kapsētas paplašināšanai.Akciju sabiedrība „Latvijas valsts meži” kā valsts meža īpašuma pārvaldītāja un apsaimniekotāja 2014. gada 28. aprīļa vēstulē Nr. 4.1-1.2\_038y\_101\_14\_88 Viļānu novada pašvaldību informēja, ka neiebilst pret valsts zemes vienības ar kadastra apzīmējumu 7898 007 0002 daļas aptuveni 0,8 ha platībā atsavināšanu par labu Viļānu novada pašvaldībai pašvaldības autonomo funkciju veikšanai – Viļānu kapsētas paplašināšanai, papildus norādot šādus apstākļus:1. minētā zemes vienība 216,35 ha platībā ietilpst nekustamā īpašuma “Valsts mežs” (kadastra Nr.7898 008 0002) sastāvā. Īpašums 02.01.2014. reģistrēts zemesgrāmatā uz valsts vārda Zemkopības ministrijas personā;
2. atsavināmā platība ietilpst medību tiesību nomas platībās, kas saskaņā ar noslēgto līgumu iznomātas biedrībai “Mednieku biedrība “Kņava””. Atsavināšanas gadījumā būs nepieciešams grozīt noslēgto līgumu par medību tiesību nomu, nodalot atsavināmo platību no nomas platības;
3. tā kā nekustamais īpašums ir valsts meža zeme Meža likuma 44. panta pirmās daļas izpratnē, tad valsts meža zemes atsavināšana pašvaldības autonomās funkcijas veikšanai – kapsētu izveidošanai vai paplašināšanai – īstenojama noteikumos Nr.776 noteiktajā kārtībā, pašvaldībai, kura vēlas atsavināt valsts meža zemi, ar attiecīgu ierosinājumu vēršoties Zemkopības ministrijā.

Viļānu novada pašvaldība ar 2016. gada 11. oktobra vēstuli Nr. 1.3.6/1217 iesniedza dokumentus un lūdza Zemkopības ministriju nodot pašvaldībai zemes vienības ar kadastra apzīmējumu 7898 007 0002 daļu aptuveni 0,8 ha platībā Viļānu pagastā, Viļānu novadā, kas ietilpst nekustamā īpašuma “Valsts mežs” (kadastra Nr.7898 008 0002) sastāvā, kapsētas paplašināšanai. Nekustamais īpašums „Valsts mežs” Viļānu pagastā, Viļānu novadā (kadastra Nr.7898 008 0002) 2014. gada 2. janvārī ir reģistrēts zemesgrāmatā uz valsts vārda Latvijas Republikas Zemkopības ministrijas personā (Rēzeknes tiesas zemesgrāmatu nodaļas Viļānu pagasta zemesgrāmatas nodalījums Nr. 100000528849).Viļānu novada pašvaldība ar 2016. gada 16. jūnija lēmumu Nr.7 (15.§), pamatojoties uz likuma “Par pašvaldībām” 15. panta pirmās daļas 2.punktā noteikto pašvaldības autonomo funkciju un, ņemot vērā, ka Viļānu pilsētas kapos trūkst vietas jauniem apbedījumiem, nolēma lūgt Zemkopības ministriju nodot Viļānu novada pašvaldībai zemes vienības ar kadastra apzīmējumu 7898 007 0002 daļu 0,8 ha platībā Viļānu pilsētas kapsētas paplašināšanai. Veselības inspekcija 2016. gada 27. septembrī sniedza atzinumu par zemesgabala izvēli būvniecībai, norādot, ka higiēniskai novērtēšanai uzrādītais zemes gabals ar kadastra apzīmējumu 7898 007 0002 ir piemērots kapsētas paplašināšanai, jo kapsētas teritorijai jābūt iežogotai un plānotai tā, lai nodrošinātu virszemes ūdeņu ātru noteci, tajā paredzēta vieta atkritumu tvertnēm, pie kapsētas vārtiem paredzēti laukumi autotransporta novietošanai, kapsēta tiek ierīkota pēc projekta, kurā norādīts iedalījums kvartālos, ceļu un kājceliņu virziens, izmēri, labiekārtojums, apstādījumu izvietojums un raksturs, kā arī kapsētas darbības nodrošināšanai nepieciešamo ēku un iekārtu celtniecība.Valsts vides dienesta Rēzeknes reģionālā vides pārvalde 2016. gada 10. oktobrī sniedza atzinumu Nr.RE16AZ0135 par to, ka paredzētajai darbībai – Viļānu pilsētas kapsētas paplašināšanai zemes vienībā ar kadastra apzīmējumu 7898 007 0002 – tehniskie noteikumi nav nepieciešami.Viļānu novada pašvaldība 2016. gada 11. oktobra izziņā Nr.1.3.6/1218 apliecina, ka plānotā Viļānu pilsētas kapsēta paplašināšana uz zemes vienības ar kadastra apzīmējumu 7898 007 0002 daļas 0,8 ha platībā atbilst spēkā esošajam Viļānu pagasta teritorijas plānojumam un Teritorijas izmantošanas un apbūves noteikumiem (apstiprināti ar Viļānu pagasta padomes 2004. gada 28. janvāra sēdes protokola Nr.2 dienas kārtības 11.jautājuma lēmumu). Teritorijas plānojumā plānotās atsavināmās teritorijas paredzētā atļautā izmantošana ir lauksaimniecības un mežsaimniecības teritorija, kurā viens no galvenajiem izmantošanas veidiem ir publiskā ārtelpa, kas ir labiekārtoti parki, mežaparki, kapsētas, dzīvnieku kapsētas u.c.Zemkopības ministrija 2017. gada 3. februārī pilnvaroja Viļānu novada pašvaldību veikt darbības, kas saistītas ar valsts meža zemes – nekustamā īpašuma “Valsts mežs” (kadastra Nr.7898 008 0002) sastāvā ietilpstošās zemes vienības ar kadastra apzīmējumu 7898 007 0002 – daļas 0,8 ha platībā Viļānu pagastā, Viļānu novadā – atsavināšanu – zemes vienības daļas nodalīšanu apvidū, paliekošās un atdalītās (atsavināmās) zemes vienības zemes robežu plāna izgatavošanu, meža inventarizāciju un mežaudzes novērtēšanu.Viļānu novada pašvaldība 2018. gada 10. aprīļa vēstulē Nr.1.3.6/589 informēja Zemkopības ministriju, ka ir veikusi darbības, kas saistītas ar nekustamā īpašuma “Valsts mežs” (kadastra Nr.7898 008 0002) ar kopējo platību 1415,24 ha sadalīšanu: ar 2017. gada 23. februāra lēmumu Nr. 4 (10.§) nolemts izstrādāt zemes ierīcības projektu nekustamā īpašuma sadalei divos īpašumos, un ar 2017. gada 6. jūlija lēmumu Nr.3 (10.§) ir apstiprināts zemes ierīcības projekts.Nekustamā īpašuma “Valsts mežs” (kadastra Nr.7898 008 0002) zemes vienības ar kadastra apzīmējumu 7898 007 0002 sadales rezultātā izveidojušās divas zemes vienības – zemes vienība ar kadastra apzīmējumu 7898 007 0028 0,5306 ha platībā un zemes vienība ar kadastra apzīmējumu 7898 007 0029 - 215,8 ha platībā.Nekustamais īpašums “Kapsēta” (nekustamā īpašuma kadastra Nr.7898 007 0030) (turpmāk – nekustamais īpašums “Kapsēta”) ar tajā ietilpstošo zemes vienību ar kadastra apzīmējumu 7898 007 0028, kas nodalīta no nekustamā īpašuma “Valsts mežs” Viļānu pagastā, Viļānu novadā (kadastra Nr.7898 008 0002), 2018. gada 23. augustā ir reģistrēts zemesgrāmatā uz valsts vārda Latvijas Republikas Zemkopības ministrijas personā (Viļānu pagasta zemesgrāmatas nodalījums Nr.100000581175).Kadastrālajā uzmērīšanā ir precizēta nekustamā īpašuma “Kapsēta” platība – 0,5306 ha.Pēc Nekustamā īpašuma valsts kadastra informācijas sistēmas datiem, nekustamā īpašuma “Kapsēta” sastāvā ietilpstošās zemes vienības lietošanas mērķis ir kapsētu teritorijas un ar tām saistīto ceremoniālo ēku un krematoriju apbūve (kods 0907) un atbilstoši zemes vienību platību sadalījumam pa lietošanas veidiem zemes lietojuma veids “zeme zem ceļiem” aizņem 0,0384 ha, zemes lietojuma veids “pārējās zemes” aizņem 0,4922 ha. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, akciju sabiedrība „Latvijas valsts meži” un Viļānu novada pašvaldība |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Viļānu novada iedzīvotāji |
| 2. | Tiesiskā regulējuma ietekme uz tautsaimniecību un administratīvo slogu | Nekustamais īpašums “Kapsēta” ir apgrūtināts ar lietu tiesībām – ekspluatācijas aizsargjoslas teritoriju gar vietējiem un pašvaldību autoceļiem lauku apvidos (0,1142 ha platībā), ekspluatācijas aizsargjoslas teritoriju gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem (0,0147 ha platībā) un sanitārās aizsargjoslas teritoriju ap kapsētu (0,5306 ha platībā).Aizsargjoslu veidus un to funkcijas, kā arī saimnieciskās darbības aprobežojumus aizsargjoslās reglamentē Aizsargjoslu likums. Tādējādi Viļānu novada pašvaldībai kā nekustamā īpašuma īpašniecei būs saistoši un jāievēro Aizsargjoslu likumā noteiktie vispārīgie aprobežojumi, kā arī konkrētajai aizsargjoslai noteiktie aprobežojumi.Pēc Ministru kabineta rīkojuma pieņemšanas ar nodošanas un pieņemšanas aktu nekustamais īpašums „Kapsēta” tiks nodots Viļānu novada pašvaldībai. Pēc Ministru kabineta rīkojuma pieņemšanas un nodošanas un pieņemšanas akta parakstīšanas akciju sabiedrība „Latvijas valsts meži” grozīs ar mednieku biedrību „Kņava” noslēgto medību tiesību nomas līgumu, medību tiesību nomas platību samazinot par atsavināto valsts meža zemes platību. |
| 3. | Administratīvo izmaksu monetārs novērtējums | Nav. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par rīkojuma projektu 2018. gada 11. oktobrī publicēta Zemkopības ministrijas tīmekļvietnē ([www.zm.gov.lv](http://www.zm.gov.lv)) sadaļā „Sabiedriskā apspriešana”, dodot sabiedrības pārstāvjiem iespēju rīkojuma projekta izstrādes gaitā sniegt viedokļus.  |
| 2. | Sabiedrības līdzdalība projekta izstrādē | Nav.  |
| 3. | Sabiedrības līdzdalības rezultāti | Priekšlikumi par rīkojuma projektu no sabiedrības pārstāvjiem nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Projekta izpildi nodrošinās Zemkopības ministrija, akciju sabiedrība „Latvijas valsts meži” un Viļānu novada pašvaldība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Jaunas institūcijas saistībā ar rīkojuma projekta izpildi netiek radītas, un rīkojuma projekts neparedz arī esošu institūciju likvidāciju vai reorganizāciju. Rīkojuma projekta izpildi var nodrošināt esošajās institūcijās ar tām pieejamiem resursiem. |
| 3. | Cita informācija | Rīkojuma projektam nav ietekmes uz valsts budžetu, jo papildu līdzekļi no valsts budžeta nav nepieciešami. Viļānu novada pašvaldība segs izdevumus, kas saistīti ar nekustamā īpašuma „Kapsēta” pārreģistrāciju uz Viļānu novada pašvaldības vārda.Ministru kabineta rīkojums tiks publicēts Latvijas Republikas oficiālajā izdevumā „Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

Zemkopības ministrs Jānis Dūklavs

Žagare 67027558

Inga.Zagare@zm.gov.lv